CELEX: 32011D0078
Language: et
Date: 2011-02-03 00:00:00
Title: 2011/78/EL: Komisjoni otsus, 3. veebruar 2011 , milles käsitletakse teatavaid meetmeid, millega hoida ära sigade aafrika katku viiruse levik Venemaalt Euroopa Liitu (teatavaks tehtud numbri K(2011) 503 all)  EMPs kohaldatav tekst

4.2.2011   
            
            
               ET
            
            
               Euroopa Liidu Teataja
            
            
               L 30/40
            
         KOMISJONI OTSUS,
   3. veebruar 2011,
   milles käsitletakse teatavaid meetmeid, millega hoida ära sigade aafrika katku viiruse levik Venemaalt Euroopa Liitu
   (teatavaks tehtud numbri K(2011) 503 all)
   (EMPs kohaldatav tekst)
   (2011/78/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõike 1 kolmandat taanet,
   ning arvestades järgmist:
   
               (1)
            
            
               Sigade aafrika katk on tõsine, äärmiselt nakkav kodu- ja metssigade viirushaigus, mis võib levida väga kiiresti üle riigipiiride.
            
         
               (2)
            
            
               Alates 2007. aastast on Venemaal teatatud paljudest sigade aafrika katku puhangutest kodu- ja metssigade seas üle kogu riigi.
            
         
               (3)
            
            
               2011. aasta jaanuaris teatati sigade aafrika katku puhangust Euroopa Liidu piiri lähedal, Peterburi piirkonnas. Haiguse esinemine nii lähedal ELi piirile kujutab endast tõsist ohtu liidu kariloomadele.
            
         
               (4)
            
            
               Vastavalt nõukogu direktiivile 64/432/EMÜ (2) peab vedaja tagama, et igas loomade veoks kasutatavas sõidukis peetakse registrit, mis sisaldab andmeid puhastamise ja desinfitseerimise kohta ning mida säilitatakse vähemalt kolm aastat.
            
         
               (5)
            
            
               Sigade ja sealihatoodete import Venemaalt ei ole lubatud, kuid haigust põhjustav viirus säilib ka saastunud keskkonnas väljaspool peremeeslooma ja see võidakse ELi sisse tuua sõidukitega, millega on veetud sigu.
            
         
               (6)
            
            
               Seega on vaja võtta ELi tasandil teatavad kaitsemeetmed, arvestades haiguse leviku ohtu, viiruse eluspüsimist keskkonnas ja selle võimalikke edasikandumisviise. Eelkõige on vaja tagada, et sõidukid, millega on veetud sigu ja mis sisenevad Venemaalt ELi territooriumile, on nõuetekohaselt puhastatud ja desinfitseeritud.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevas otsuses tähendab „loomaveok” iga sõidukit, mida kasutatakse või on kasutatud sigade veoks.
   Artikkel 2
   Liikmesriigid tagavad, et loomaveoki operaator või juht esitab Venemaalt saabudes ELi territooriumile sisenemise kohas liikmesriigi pädevale asutusele teabe, mis tõendab, et sõiduk on pärast viimast sigade mahalaadimist puhastatud ja desinfitseeritud.
   Teabe võib esitada I lisas esitatud deklaratsiooni kujul või muus samaväärses vormis. Kui teave esitatakse muus vormis, peab see sisaldama lisas sätestatud elemente. Deklaratsiooni originaali säilitab pädev asutus ja selle koopia jääb loomaveoki operaatorile või juhile.
   Artikkel 3
   Liidu territooriumile sisenemiskoha liikmesriigi pädev asutus kontrollib Venemaalt ELi territooriumile saabuvaid loomaveokeid, et teha kindlaks, kas sõidukid on nõuetekohaselt puhastatud ja desinfitseeritud.
   Kui puhastamine ja desinfitseerimine on nõuetekohaselt läbi viidud, annab pädev asutus välja II lisas esitatud näidisele vastava sertifikaadi. Sertifikaadi originaali säilitab loomaveoki operaator või juht ning selle koopia jääb pädevale asutusele.
   Kui sõidukit ei ole nõuetekohaselt puhastatud ja desinfitseeritud, võib pädev asutus:
   
               a)
            
            
               keelata loomaveoki sisenemise ELi territooriumile või
            
         
               b)
            
            
               suunata loomaveoki nõuetekohasele puhastamisele ja desinfitseerimisele pädeva asutuse määratud kohas, mis asub asjaomases liikmesriigis, võimalikult lähedal ELi territooriumile sisenemise kohale.
            
         Artikkel 4
   Käesolev otsus on adresseeritud liikmesriikidele.
   
      Brüssel, 3. veebruar 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 24, 30.1.1998, lk 9.
   
      (2)  EÜT 121, 29.7.1964, lk 1977/64.
   
      I LISA
      
         Loomaveoki operaatori või juhi esitatava deklaratsiooni näidis
      
      Mina, loomaveoki … operaator/juht kinnitan, et:
      (lisada riikliku registreerimismärgi number)
      
                  —
               
               
                  loomade viimane mahalaadimine toimus:
                  
                              Riik, piirkond, koht
                           
                           
                              Kuupäev
                              (pp.kk.aa)
                           
                           
                              Kellaaeg
                              (tt.mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  pärast mahalaadimist loomaveok puhastati ja desinfitseeriti. Puhastamine ja desinfitseerimine hõlmas loomade veoruumi, laadimisrampi, rattaid ja juhikabiini ning mahalaadimise ajal kasutatud kaitseriietust/-jalatseid.
                  Puhastamine ja desinfitseerimine toimus:
                  
                              Riik, piirkond, koht
                           
                           
                              Kuupäev
                              (pp.kk.aa)
                           
                           
                              Kellaaeg
                              (tt.mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  desinfitseerimisvahendit kasutati tootja soovitatud kontsentratsioonis (märkida aine ja selle kontsentratsioon): …
                  
                              Kuupäev
                           
                           
                              Koht
                           
                           
                              Operaatori/juhi allkiri
                           
                        
                               
                           
                           
                               
                           
                           
                               
                           
                        
                              Loomaveoki operaatori/juhi nimi ja tegevuskoha aadress (trükitähtedega). …
                           
                        
            
   
      II LISA
      
         Sertifikaat sigade veoks kasutatud ning Venemaalt Euroopa Liidu territooriumile siseneva loomaveoki puhastamise ja desinfitseerimise kohta
      
      Mina, allakirjutanud ametnik kinnitan, et kontrollisin täna:
      
                  1)
               
               
                  loomaveokit riikliku registreerimismärgiga … ja leidsin visuaalsel kontrollil, et laadimisruum on piisavalt puhastatud;
                  (lisada registreerimismärgi number)
               
            
                  2)
               
               
                  komisjoni otsuse 2011/78/EL I lisas sätestatud deklaratsiooni kujul või muus samaväärses vormis esitatud teavet, mis hõlmab otsuse 2011/78/EL I lisas sätestatud elemente.
                  
                              Kuupäev
                           
                           
                              Kellaaeg
                           
                           
                              Koht
                           
                           
                              Pädev asutus
                           
                           
                              Ametniku allkiri (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Tempel:
                           
                           
                              Nimi trükitähtedega:
                              …
                           
                        
            
         (1)  Templi ja allkirja värv peab erinema teksti värvist.